b'\n_START_ARTICLE_\nJuho Haveri\n_START_PARAGRAPH_\nJuho Haveri (31. elokuuta 1876 Vimpeli \xe2\x80\x93 28. huhtikuuta 1961 Vimpeli) oli kansakoulunopettaja, pankinkamreeri ja poliitikko. H\xc3\xa4n vaikutti Nuorsuomalaisissa. H\xc3\xa4nen vanhempansa olivat maanviljelij\xc3\xa4 Antti Kustaa Haveri ja Anna Spangar. Vuonna 1896 h\xc3\xa4n meni naimisiin Maria Heikkil\xc3\xa4n kanssa._NEWLINE_Haveri tuli valituksi eduskuntavaaleissa 1907 j\xc3\xa4seneksi ensimm\xc3\xa4iseen yksikamariseen eduskuntaan. J\xc3\xa4\xc3\xa4ty\xc3\xa4\xc3\xa4n eduskunnan ulkopuolelle seuraavissa vaaleissa 1908, h\xc3\xa4n p\xc3\xa4\xc3\xa4si l\xc3\xa4pi viel\xc3\xa4 vaaleissa 1909. Toimi kansanedustajana p\xc3\xa4\xc3\xa4ttyi lopulta kev\xc3\xa4ttalvella 1910.'